

Protokol o hodnocení

kvalifikační práce

**Název bakalářské práce: KOLEKCE REAGUJÍCÍ NA AKTUÁLNÍ VÝVOJ MÓDY A PŘINÁŠEJÍCÍ VLASTNÍ AUTORSKÝ PŘÍSTUP.**

**Práci předložil student: Katarína RUDINSKÁ**

**Studijní obor a specializace:** Fashion design

**Posudek oponenta práce**

**Práci hodnotil: MgA. Adam Frk**

1. **Cíl práce**

Cieľ práce bol splnený formálne aj fakticky. Študentka vytvorila kolekciu troch modelov na tému **KOLEKCE REAGUJÍCÍ NA AKTUÁLNÍ VÝVOJ MÓDY A PŘINÁŠEJÍCÍ VLASTNÍ AUTORSKÝ PŘÍSTUP.**

1. **Stručný komentář hodnotitele**

Študentka sa v textovej časti relatívne rozsiahlo venuje rozboru súčasných módnych trendov. Z rôznych tém, ktoré módni návrhári vo svojej tvorbe reflektujú si vybrala tému “žena”. Za cieľ si zvolila vyjadriť ženskosť v jej jemnejšej podobe, keďže má pocit, že v súčasnej móde prevláda skôr predstava ženy ako dominantnej osobnosti s tvrdšími maskulínnymi prvkami. V kapitole 3.3 sa venuje rozboru Škandinávskeho štýlu, ktorého základne prvky sa pokúsila osvojiť a premietnuť do svojej kolekcie.

Oceňujem snahu o použitie prírodných materiálov, využitie zbytkových materiálov pre tvorbu doplnkov a taktiež snahu o precízne spracovanie odevov. Z jednotlivých modelov považujem za najkvalitnejší prvý, kde pozitívne vnímam siluetu, ktorú autorka vytvorila, štíhlosť vrchného odevu a rozvoľnené nohavice. Druhý model, ktorý pripomína skôr cyklistický dres nepovažujem za nijak zaujímavý a myslím si, že ľan je v prípade tohto odevu použitý nevhodne. Čo sa týka tretieho modelu, ktorý tvoria šaty a korzet, si nie som istý autorkiným zámerom. Korzet, ktorý má pripomínať brnenie vo mne neevokuje nežnosť a jemnosť, o ktorú sa autorka snaží. Idea brnenia v celej práci vyznieva veľmi porvchne a nie je dotiahnutá. Negatívne vnímam taktiež rozparky na prednom diele šiat. Ak sa autorka snažila o precízne spracovanie, domnievam sa, že zvolila nevhodnú kombináciu materiálu a konštrukčného riešenia.

Použitie motívu ženskej siluety na doplnkoch je podľa mňa príkladom povrchného prístupu k tvorbe odevov a výberu témy a inšpirácie, na ktoré má kolekcia odkazovať. Vyjadrenie ženskosti a jemnosti by si podľa môjho názoru vyžadovali odlišnú prácu s odevnými formami a materiálmi. Odevy by takisto museli pôsobiť oveľa univerzálnejšie a ich funkcia a miesto v šatníku by mali byť zrejmé, aby inšpirácia škandinásvkym štýlom pôsobila dôveryhodne.

1. **Vyjádření o plagiátorství**

Z môjho pohľadu sa nejedná o plagiátorstvo.

**4. Navrhovaná známka a případný komentář**

Navrhujem známku dobre. Na práci oceňujem dôkladnú rešerš módnych trendov, voľbu prírodných materiálov a rozšírenie kolekcie o doplnky. Negatívne vnímam povrchné spracovanie témy “žena”, nepresvedčivú implementáciu princípov škandinávskeho štýlu, použitie spomínaných materiálov v súvislosti so zvolenými odevnými formami a celkovú nevýraznosť kolekcie, ktorú podčiarkuje nenápaditá prezentácia fotografiami v sterilnom prostredí foto štúdia.

**Datum: 19. 5. 2023 Podpis: MgA. Adam Frk**

Tisk oboustranný